LT
2023 3 27
Europos Sąjungos oficialusis leidinys
C 112/31
2023 m. vasario 8 d.
Bendrojo Teismo sprendimas byloje Carpatair / Komisija (Byla T-522/20) (1) (Valstybės pagalba – Oro transporto sektorius – Priemonės, kurias Rumunija įgyvendino Timišoaros oro uosto naudai – Priemonės, kurias Timišoaros oro uostas įgyvendino Wizz Air ir jį naudojančių oro transporto bendrovių naudai – Sprendimas, kuriuo iš dalies pripažinta, kad nebuvo suteikta valstybės pagalba Timišoaros oro uostui ir jį naudojančioms oro transporto bendrovėms – Oro uosto rinkliavos – Ieškinys dėl panaikinimo – Reglamentuojamojo pobūdžio aktas – Konkreti sąsaja – Esminis poveikis konkurencinei padėčiai – Tiesioginė sąsaja – Suinteresuotumas pareikšti ieškinį – Priimtinumas – SESV 107 straipsnio 1 dalis – Atrankusis pobūdis – Pranašumas – Privataus veiklos vykdytojo kriterijus) (2023/C 112/39) Proceso kalba: anglų Šalys Ieškovė: Carpatair SA (Timišoara, Rumunija), atstovaujama advokatų J. Rivas Andrés ir A. Manzaneque Valverde
Atsakovė: Europos Komisija, atstovaujama F. Tomat ir C. Georgieva
Atsakovės pusėje į bylą įstojusios šalys: Wizz Air Hungary Légiközlekedési Zrt.
(Wizz Air Hungary Zrt.)
(Budapeštas, Vengrija), atstovaujama advokatų E. Vahida, S. Rating ir I.-G. Metaxas-Maranghidis, ir Societăţii Naţionale „Aeroportul Internaţional Timişoara – Traian Vuia“ SA (AITTV) (Ghiroda, Rumunija), atstovaujama solicitors V. Power ir R. Hourihan
Dalykas Pagal SESV 263 straipsnį pareikštu ieškiniu ieškovė prašo panaikinti 2020 m. vasario 24 d.
Komisijos sprendimą (ES) 2021/1428 dėl valstybės pagalbos SA.
31662 – C/2011 (ex NN/2011), kurią Rumunija suteikė Timišoaros tarptautiniam oro uostui – Wizz Air (OL L 308, 2021, p. 1), nes teigia, kad kai kurios priemonės nėra valstybės pagalba, kaip tai suprantama pagal SESV 107 straipsnio 1 dalį.
Rezoliucinė dalis 1.
Panaikinti 2020 m. vasario 24 d.
Komisijos sprendimo (ES) 2021/1428 dėl valstybės pagalbos SA.
31662–C/2011 (ex NN/2011), kurią Rumunija suteikė Timišoaros tarptautiniam oro uostui – Wizz Air 2 straipsnį, kiek jame konstatuota, kad 2010 m. oro navigacijos informaciniame rinkinyje nurodytos oro uosto rinkliavos ir 2008 m.
Societăţii Naţionale „Aeroportul Internaţional Timişoara – Traian Vuia“ SA (AITTV) ir Wizz Air Hungary Légiközlekedési Zrt.
(Wizz Air Hungary Zrt.) sudaryti susitarimai (įskaitant 2010 m. susitarimus dėl pakeitimo) nėra valstybės pagalba.
2.
Europos Komisija padengia savo ir Carpatair SA patirtas bylinėjimosi išlaidas.
3.
Wizz Air Hungary ir AITTV padengia savo bylinėjimosi išlaidas.
(1)
OL C 378, 2020 11 9.